7eea5ae5a277554145b2f27d5080f2ec

### Hvordan beskytter Trustpilot mine data?



trustpilot.com
2021.39

Databeskyttelse er vigtigt for Trustpilot. Derfor har vi lagt betydelige ressourcer i at beskytte dine personoplysninger, og det vil vi fortsat gøre. Læs mere om, hvordan vi håndterer og beskytter dine data, i vores [persondatapolitik](https://dk.legal.trustpilot.com/for-reviewers/end-user-privacy-terms).



487ec89755770288b1e95294238536d3

### Hvilke oplysninger indsamler Trustpilot om mig?



trustpilot.com
2021.39

I vores [persondatapolitik](https://dk.legal.trustpilot.com/for-reviewers/end-user-privacy-terms) kan du læse, hvilke personoplysninger vi indsamler, og hvordan vi bruger dem.



885f291d1ca62de3fa448dba3f0e6909

### Hvordan kan jeg se, hvilke data Trustpilot har om mig?



trustpilot.com
2021.39

Få et overblik over dine vigtigste personoplysninger ved at gå ind på din Trustpilot-profil og vælge **Mine indstillinger**. Her kan du hurtigt og nemt se, hvilke data vi har om dig, og [redigere, downloade og endda slette dem](https://support.trustpilot.com/hc/da/articles/360001300347-How-to-access-download-or-delete-your-personal-data-for-reviewers-). Vi indsamler også oplysninger, som du ikke kan tilgå eller downloade via din brugerprofil. Du kan til enhver tid kontakte vores databeskyttelsesteam på privacy@trustpilot.com for at få en kopi af alle de personoplysninger, vi behandler om dig.



eeec290e227400f55d14aace2cd5ed61

### Hvorfor skal jeg have en brugerprofil?



trustpilot.com
2021.39

Der er mange grunde til, at [du skal have en brugerprofil,](https://support.trustpilot.com/hc/da/articles/203909546-Do-I-need-a-user-profile-on-Trustpilot-) hvis du vil skrive anmeldelser på Trustpilot. Er der eksempelvis et problem med din anmeldelse, kan vi få behov for at kunne kontakte dig.



8eac8428590ff9accf5729b4a9d0de7b

### Hvordan gør jeg min brugerprofil mere privat?



trustpilot.com
2021.39

Vi beskytter altid dine data, men nogle af de oplysninger, der forbinder din brugerprofil til dine anmeldelser, er **offentlige**. Du kan til enhver tid [redigere din profil, hvis du vil ændre dine offentlige oplysninger](https://support.trustpilot.com/hc/da/articles/202195056-Manage-your-personal-and-email-settings), eller rette de oplysninger, der er forbundet med din profil. Du kan også [redigere eller slette dine anmeldelser](https://support.trustpilot.com/hc/da/articles/201839063-Edit-or-delete-your-review) når som helst.



365981e2135b934d1dffb86f9bf7ce79

### Kan jeg ændre mit brugernavn til noget andet end mit rigtige navn?



trustpilot.com
2021.39

Du kan enten bruge et pseudonym eller [ændre dit brugernavn](https://support.trustpilot.com/hc/da/articles/360000851728-Choosing-a-username-for-your-Trustpilot-reviewer-account) til noget andet, der gør dig sværere at identificere eller helt anonym. Men det strider imod [vores retningslinjer](https://dk.legal.trustpilot.com/for-reviewers/guidelines-for-reviewers), hvis du bruger din profil til at udgive dig for at være en anden.



bf546d31e229e82d3bc8e827faa4d805

### Skal jeg have et billede på min profil?



trustpilot.com
2021.39

Det er helt op til dig, om du ønsker at have et billede på din Trustpilot-profil. Hvis du allerede har uploadet et profilbillede, kan du til enhver tid [ændre eller slette det](https://support.trustpilot.com/hc/da/articles/360000222248-Change-or-remove-your-profile-picture). Bare sørg for ikke at uploade et billede af en anden person, da det strider imod [vores retningslinjer](https://dk.legal.trustpilot.com/for-reviewers/guidelines-for-reviewers).


### Kan jeg ændre mine indstillinger for sociale medier og deling af oplysninger?


Du bestemmer selv, hvilke oplysninger du deler mellem Trustpilot og Facebook. Læs, hvordan du ændrer dine indstillinger, [her](https://support.trustpilot.com/hc/da/articles/115015361787-Connect-Facebook-with-your-Trustpilot-reviewer-account-).



9510fdb2be270e33f10efc9a7510bf43

### Hvilke oplysninger deler Trustpilot med den virksomhed, jeg har anmeldt?



trustpilot.com
2021.39

Hvis du offentliggør en **organisk anmeldelse**, vil den anmeldte virksomhed og alle andre, der læser anmeldelser på Trustpilot, kunne se din anmeldelse, dit brugernavn, dit profilbillede, og hvilket land du befinder dig i. Vi deler også et eventuelt [referencenummer](https://support.trustpilot.com/hc/da/articles/202195568-Why-do-I-need-to-fill-in-a-reference-number-) med virksomheden, hvis du vælger at inkludere et i din anmeldelse. Og hvis du [vælger at opgive flere oplysninger](https://support.trustpilot.com/hc/da/articles/115012099647-I-ve-been-asked-to-update-my-review-or-provide-more-info) via Find bruger-funktionen, vil disse oplysninger også blive delt med den anmeldte virksomhed.


Hvis du skriver en anmeldelse på Trustpilot som svar på en **invitation, der er sendt af en virksomhed** via vores invitationsservices, kan virksomheden knytte din anmeldelse til invitationen.



39335ccfe2b39fc0f822e7edfc5f158e

### Hvor vises mine anmeldelser?



trustpilot.com
2021.39

Dine [anmeldelser vises på Trustpilots egen platform og potentielt også andre steder,](https://support.trustpilot.com/hc/da/articles/360000253548--Where-will-my-reviews-be-displayed-) såsom de anmeldte virksomheders egne websites og sociale medier, såfremt de har valgt at fremhæve din anmeldelse. Derudover kan dine anmeldelser blive vist i Google-søgninger på de virksomheder, du har anmeldt.



16f3f0d7a72eec12fca1d9e11bda259b

### Jeg har tilmeldt mig Trustpilot med min Facebook-profil. Kan man se mine anmeldelser på Facebook?



trustpilot.com
2021.39

Vi vil aldrig lægge noget op på Facebook på dine vegne, men hvis din Trustpilot-profil er forbundet med din Facebook-konto, kan dine anmeldelser ses af de af dine Facebook-venner, som også bruger Trustpilot. Hvis du [ikke ønsker, at dine Facebook-venner skal kunne se dine anmeldelser](https://support.trustpilot.com/hc/da/articles/115015361787--Can-my-Facebook-friends-see-my-reviews-), kan du ændre dine indstillinger og afbryde forbindelsen til Facebook.



6315d9735ae50b8458dc328fda1114b7

### Hvordan ændrer eller skjuler jeg anmeldelser?



trustpilot.com
2021.39

Du kan redigere dine anmeldelser eller slette dem helt fra Trustpilot, hvis du ikke vil have dem vist mere. I [vores artikel](https://support.trustpilot.com/hc/da/articles/201839063-Edit-or-delete-your-review) kan du læse, hvordan du redigerer eller sletter dine anmeldelser.



5322a0e92e76e51792edc7dcb2bc5481

### Kan jeg slette min profil?



trustpilot.com
2021.39

Hvis du ikke længere ønsker at skrive eller vise dine anmeldelser på Trustpilot, kan du [slette din profil](https://support.trustpilot.com/hc/da/articles/201748566-How-do-I-delete-my-user-account-). Vær opmærksom på, at **du ved at slette din profil også sletter alle dine anmeldelser**, og at det ikke vil være muligt at genskabe dem.



cab98109210be13e01283b8b25fc0fca

### Hvordan sletter jeg mine invitationsdata?



trustpilot.com
2021.39

Hvis du har modtaget anmeldelsesinvitationer fra virksomheder, der bruger vores services, vil der være data forbundet med disse invitationer. **Kontakt de pågældende virksomheder direkte** for at få dataene slettet. Virksomhederne er dataansvarlige og kan derfor slette dataene for dig.


Hvis du vil se, hvilke virksomheder der har sendt dig anmeldelsesinvitationer via vores services, skal du gå ind på din profil og vælge **Mine indstillinger**. Derefter skal du klikke på linket **Klik her** under afsnittet **Se dine Trustpilot-data**. Gå ned til **Oplysninger ifm. anmeldelsesinvitationer**, og klik på linket for at se de anmeldelsesinvitationer, der er sendt via Trustpilot.



323fac7762dd791b3b45112797b5343a

### Jeg er ikke interesseret i at modtage så mange e-mails fra Trustpilot



trustpilot.com
2021.39

Du kan angive, om du ønsker at modtage alle typer e-mails, vi sender ud, herunder markedsføringsmails. Hvis du vil skrive anmeldelser på Trustpilot, **skal det dog være muligt for os at sende vigtige konto- og servicerelaterede e-mails til dig**. Det er derfor ikke al kommunikation, du kan afmelde. Læs om [afmelding her](https://support.trustpilot.com/hc/da/articles/360001354808).



085ca97909696deff894eb762a36ac3b

### Jeg vil ikke have anmeldelsesinvitationer fra Trustpilot



trustpilot.com
2021.39

Hvis du ikke vil modtage anmeldelsesinvitationer fra Trustpilot, kan du [afmelde dig alle invitationer sendt fra Trustpilots systemer](https://support.trustpilot.com/hc/da/articles/360001354808). Hvis du fortryder, kan du altid tilmelde dig igen. Vær opmærksom på, at du stadig kan modtage anmeldelsesinvitationer fra virksomheder, der sender via deres egne systemer.


